text:  Snímku nemôžem uprieť silnejší príbeh, ktorý nenudí a udrží pozornosť celý čas. Všetko ostatné však nadchne iba málo. Príliš veľa účelovej sentimentality, príliš veľa cukríkových nahlúplych dialógov a príliš veľa náboženských traktátov zrážajú tento snímok výraznou mierou smerom nadol. Viem, že je to dosť od veci a úplne mimo, ale počas sledovania filmu ma dosť často napadala jedna absurdná otázka: "Čím sa tam vlastne tí ľudia živia?" Otec celý čas len leští surfy a trénuje dcéru, mama väčšinou v kuchyni alebo s deckami, hlavná hrdinka chodí do nejakej divnej sektársko-náboženskej školy so zameraním na cestovanie po svete za katastrofami, a všetci spolu vo voľnom čase len surfujú a surfujú.... No, niekto si to vie zariadiť. Ale to len tak naokraj, s filmom to nijak nesúvisí, len mi to prišlo trocha čudné, nič viac. 55/100
item_title: Surfařka
item_directors: Sean McNamara
item_screenwriters: Sean McNamara Deborah Schwartz Douglas Schwartz Michael Berk
item_cast: AnnaSophia Robb Helen Hunt Dennis Quaid Lorraine Nicholson Kevin Sorbo Carrie Underwood Ross Thomas Chris Brochu Sonya Balmores Jeremy Sumpter Craig T. Nelson Branscombe Richmond David Chokachi Sean McNamara John Philbin Roy Vongtama Bethany Hamilton Wesley Mann Mark Kubr Dutch Hofstetter Kim Morgan Greene Massi Furlan Joseph Wilson Faith Fay